
P R I M A R
DIRECŢIA URBANISM




Dr. Ing. GHEORGHE CIUHANDU

SERVICIUL PLANIFICARE SPAŢIALĂ

Nr. UR2009-008006/02.06.2010
REFERAT

privind avizarea Planului Urbanistic Zonal „Construire imobil locuinţe colective S/D+P+3E+M/Er ” – str. Carei nr. 20, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2009-008006/27.07.2009 cu completările ulterioare, privind aprobarea Planului Urbanistic Zonal „Construire imobil locuinţe colective S/D+P+3E+M/Er” – str. Carei nr. 20, Timişoara;
Având în vedere prevederile Certificatului de Urbanism nr. 2091/12.05.2009, ale  Certificatului de Urbanism nr. 2287/01.06.2010, precum şi modificările survenite la Legea nr. 350/2001, în această perioadă;
Ţinând cont de Avizul de Oportunitate nr. 03/11.02.2009 aprobat cu H.C.L. 69/2009 şi de Raportul de Avizare Favorabil nr. 02/PV-22.04.2010 al Comisiei Tehnice de Amenajare a Teritoriului şi de Urbanism;
Propunem Comisiilor din cadrul Consiliului Local al Municipiului Timişoara analizarea şi avizarea documentaţiei Plan Urbanistic Zonal „Construire imobil locuinţe colective S/D+P+3E+M/Er” – str. Carei nr. 20, Timişoara.
Documentaţia P.U.Z. „Construire imobil locuinţe colective S/D+P+3E+M/Er” – str. Carei nr. 20, Timişoara a fost afişată pe site-ul oficial al Primăriei Municipiului Timişoara începând cu luna iulie 2009 în vederea informării şi consultării populaţiei.

Pentru această documentaţie s-a organizat Dezbatere publică în data de 14 ianuarie 2010, în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului, la care au participat cetăţenii din zonă în conformitate cu Procesul Verbal anexat. Nu a fost înregistrată nici o sesizare în scris cu privire la această documentaţie;
Documentaţia Plan Urbanistic Zonal „Construire imobil locuinţe colective S/D+P+3E+M/Er” – str. Carei nr. 20, Timişoara, este elaborată de S.C. VEST ARHITECT S.R.L., proiect nr. 279/06/2008, la cererea beneficiarului S.C. KASA BAT S.R.L.
Zona studiată care face obiectul acestei documentaţii, nu se află în zonă de protecţie a monumentelor istorice, respectiv zone de interes deosebit, pentru care este necesar avizul Consiliului Judeţean Timiş, conform adresei nr. R 863 din 15.02.2010, ataşată la dosar. 

Prin prezentul Plan Urbanistic Zonal „Construire imobil locuinţe colective S/D+P+3E+M/Er” – str. Carei nr. 20, Timişoara, nu se încalcă prevederile  OUG nr. 114/2007 privind modificarea şi completarea OUG nr. 195/2005 privind protecţia mediului.

Terenul studiat în cadrul documentaţiei este situat în intravilanul municipiului Timişoara, în partea de nord, într-un cvartal încadrat de strada Carei. 
In conformitate cu PUG Timişoara, zona studiată este cuprinsă în UTR nr. 19, zonă rezidenţială care cuprinde atât locuire individuală cât şi colectivă, în regim P+4E+M.
Terenul studiat, în suprafaţă totala de 868 mp  este înscris în CF nr. 410374 (provenită din conversia pe hârtie a C.F. nr. 14075), nr. Top 29747/1 reprezentând teren curte şi casă în str. Carei nr. 20,  fiind proprietatea  S.C. KASA BAT S.R.L. Timişoara. 
Prin documentaţia de urbanism s-a studiat relaţia dintre cele două tipologii de mobilare existente în cvartalul stabilit prin Avizul Prealabil de Oportunitate nr. 03/11.02.2009, fiind prevăzute reglementări cu privire la aliniament, retrageri, zona de implantare, corectarea profilului transversal a părţii carosabile existente în ambele părţi ale loturilor nesistematizate.

Astfel, în baza acestor reglementări se doreşte ca pe parcela deţinută de beneficiari să se realizeze două imobile destinate locuirii colective în aliniamentele nou create, în regim de înălţime de maxim S+P+3E+M/Er, asigurarea acceselor auto şi pietonale şi a locurilor de parcare necesare funcţiunii propuse.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 şi prelungit cu HCL nr. 139/2007.

Se vor realiza două accese auto şi pietonale din strada Carei, conform Avizului Comisiei de Circulaţie nr. TH2009-004476/16.07.2009. 

In conformitate cu Declaraţia S.C. KASA BAT S.R.L., reprezentată de administrator Sellitri Nicola, şi în conformitate cu planşa 006 „Circulaţia terenurilor”, se va dona o suprafaţă de teren în vederea constituirii domeniului public, suprafaţa exactă a acesteia urmând a fi stabilită până la faza de A.C.
Indicii de construibilitate propuşi prin documentaţie sunt:

POT max.  =  40 %

CUT max. =  2,2
Regim de înălţime max. = 
S+P+3E+M/Er
Se propun spaţii verzi de min 29,4 % conform Avizului Agenţiei Regionale pentru Protecţia Mediului  nr. 1253 din 9.03.2010.
Autorizaţia de Construire se va putea emite doar după ce suprafeţele de teren afectate de dezvoltarea tramei stradale, vor fi trecute în domeniu public. 

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Plan Urbanistic Zonal „Construire imobil locuinţe colective S/D+P+3E+M/Er ” – str. Carei nr. 20, Timişoara se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.  
Având în vedere Referatul de specialitate al Direcţiei Urbanism, lăsăm la aprecierea Consiliului Local Timişoara oportunitate a realizării acestui obiectiv.

